భావం : విజృంభించిన శత్రువుల గర్వాన్ని అణచేవాడవు. గరుత్మంతుని వాహనంగా చేసికొన్నవాడవు. అంధకారము వలె వరుసగా వచ్చే (ఆశ్రీతుల) ఆపదలను సూర్యుని వలె తొలగించేవాడవు. శ్రీరంగనాథుని సంతోషపెట్టినవాడవు. దయతో నిండిన మనస్సు గలవాడవు. సత్పురుషుల చేత సేవింపబడేవాడవు. సీతాదేవి హృదయమనే పద్మానికి తుమ్మెద లాంటివాడవు. అనగా ఆమె మనస్సులో పరిభ్రమించేవాడవు. దుష్టులైన రాక్షసులను సంహరించేవాడవు. మంచి శరీర లక్షణములు గలిగినవాడవు. భద్రాచలంలో నివసించే దశరథరామా!
లోకంలో అతిశయించి విజృంభించిన శత్రువులను సంహారం చేయడానికే శ్రీవిష్ణుమూర్తి శ్రీరాముడుగా అవతరించాడు. బ్రహ్మదేవుని వరాలతో రావణబ్రహ్మ మదించి భూలోకానే్న కాక స్వర్గ పాతాళాలను కూడ సతమతం చేస్తున్నాడు. ఈ బాధకు దేవతలు, మానవులు సహించలేకుండా ఉన్నారు. దశరథ మహారాజుకు సంతానం కలిగి, ఆ సంతానం వలన రావణ సంహారం జరిగితే ఉభయ తారకంగా ఉంటుంది. బ్రహ్మకు తాను రావణాసురునికి ఇచ్చిన వరాలు జ్ఞాపకం ఉన్నాయి. నరవానరుల వల్ల రావణుడు రక్షణ కోరలేదు. కాబట్టి దశరథునికి అటువంటి సంతతిని ప్రసాదిస్తే సమస్య తీరిపోతుంది. బ్రహ్మ ఆలోచనకు విష్ణువు స్పందిస్తాడు. ఆమోదిస్తాడు. తాను దశరథ నందనుడిగా జన్మిస్తానని చెప్తాడు. దేవతలు, ఋషులు సంతోషిస్తారు.
bhavam : vijrumbhinchina satruvula garvaanni anachevaadavu. garutmantuni vaahanamgaa chesikonnavadavu. andhakaaramu vale varusagaa vache (aasreetula) aapadalanu suuryuni vale tolaginchevaadavu. sriranganathuni santoshapettinavaadavu. dayatho nindina manassu galavadavu. satpurushula chetha sevimpabadevadavu. seetaadevi hrudayamane padmaaniki tummeda lantivadavu. anagaa aame manassulo paribhraminchevadavu. dushtulaina raakshasulanu samharinchevaadavu. manchi sareera lakshanamulu galiginavadavu. bhadraachalamlo nivasinche dasaratharama!
lokamlo atisayinchi vijrumbhinchina satruvulanu samharam cheyadaanike srivishnumurthi sriramuduga avatarinchaadu. brahmadevuni varaalato ravanabrahma madinchi bhuulokaanee kaaka swarga paataalaalanu kuuda satamatam chestunnadu. ee baadhaku devatalu, maanavulu sahinchalekunda unnaaru. dasaratha maharajuku santaanam kaligi, aa santaanam valana raavana samharam jarigithe ubhaya taarakamgaa untundi. brahmaku taanu raavanaasuruniki ichina varaalu ghnaapakam unnaayi. naravanarula valla ravanudu rakshana koraledu. kabatti dasarathuniki atuvanti santatini prasaadiste samasya teeripotundi. brahma aalochanaku vishnuvu spandistaadu. aamodistaadu. taanu dasaratha nandanudigaa janmistaanani cheptaadu. devatalu, rushulu santoshistaaru.